
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 521 

, 5 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ύψους ποσού για την προμήθεια υλικού 
και τη συντήρηση του κεντρικού μεγάρου του 


Υπουργείου Εξωτερικών. 1 

Κατανομή θέσεως εμπειρογνώμονα σε Αρχή του Εξω¬ 
τερικού. 2 

Ανακατανομή τριών θέσεων από το Γενικό Προξενείο 
Χογκ - Κογκ στην Πρεσβεία Μόσχας. 3 

Προσδιορισμός των γεωγραφικών ενοτήτων του Νομού 
Λακωνίας. 4 


Καθορισμός ανώτατου κατά μήνα ποσού των βασικών 
μηνιαίων μισθών που μπορεί να καταβληθεί στο με 
σύμβαση εργασίας ιδιωτικού δικαίου προσωπικό του 
ΚΕΠΕ. 

Καθορισμός αποζημίωσης εξεταστικών επιτροπών διε¬ 
νέργειας απολυτηρίων εξετάσεων μαθητών Ιδιωτι¬ 
κών Ναυτικών Λυκείων και λοιπών εξεταστικών επι¬ 


τροπών. 5 

Αύξηση των καταβαλλομένων από το Ταμείο Επικουρι¬ 
κής Ασφαλίσεως Υπαλλήλων Φαρμακευτικών Εργα¬ 
σιών συντάξεων. 7 


Καθορισμός τοπικής αρμοδιότητας του Αστυνομικού 
Τμήματος Αγίου Ελευθερίου Αθηνών και άλλων 
Υπηρεσιών της Γενικής Αστυνομικής Διεύθυνσης 


Αττικής. 8 

Σύσταση Δημοτικής Επιχείρησης στο Δήμο Ζεφυρίου 
Αττικής. 9 

Σύσταση Αναπτυξιακού Συνδέσμου με την επωνυμία 
«Αναπτυξιακός Σύνδεσμος 3ης Γ εωργραφικής Ενό¬ 
τητας» Νομού Πιερίας.10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 010/269/ΑΣ 79 ( 1 ) 

Καθορισμός ύψους ποσού για την προμήθεια υλικού και τη 
συντήρηση του κεντρικού μεγάρου του Υπουργείου 
Εξωτερικών. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 16 παρ. 1 του Ν. 419/1976 «περί Οργανι¬ 
σμού του Υπουργείου Εξωτερικών» (Α' 221). 

2. Το άρθρο 11 του Ν. 1933/1991 «Ίδρυση πρεσβευτι¬ 
κών αρχών, ρύθμιση θεμάτων προσωπικού του Υπουρ¬ 
γείου Εξωτερικών και άλλες διατάξεις» (Α' 20). 

3. Το άρθρο 27 του Ν. 2081/1992 και το γεγονός ότι 
από τις διατάξεις της παρούσης δεν προκαλείται δαπάνη 
σε βάρος του Κρατικού Προϋπολογισμού. 

4. Την ανάγκη της εύρρυθμης και αποτελεσματικής 
λειτουργίας των υπηρεσιών του Υπουργείου Εξωτερικών, 
αποφασίζουμε: 

Καθορίζουμε το ύψος του ποσού για την προμήθεια υλι¬ 
κού και την συντήρηση του κεντρικού μεγάρου του Υπουρ¬ 
γείου Εξωτερικών και των κτιρίων που στεγάζονται οι αρ¬ 
χές της εξωτερικής υπηρεσίας, χωρίς να απαιτείται γνω¬ 
μοδότηση της Επιτροπής κτιρίων, εφόσον πρόκειται για 
επείγουσες ανάγκες έκτακτου χαρακτήρα σε δρχ. 
2.000.000 ετησίως για το Κεντρικό Μέγαρο του Υπουρ¬ 
γείου Εξωτερικών κατά τις ειδικότερεςς διακρίσεις των 
παρ. 16 και 20 του άρθρου 3 του Ν. 1979/1988 (ΦΕΚ 
Α/164) και σε δρχ. 5.000.000 ετησίως κατά περίπτωση 
για τα κτίρια που στεγάζονται οι αρχές της εξωτερικής 
υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1994 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ 

ΚΑΡΟΛΟΣ ΠΑΠΟΥΛΙΑΣ 


ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α.Π. 052/316/ΑΣ 98 

Κατανομή θέσεως εμπειρογνώμονα σε Αρχή του 
Εξωτερικού. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 52 παρ. 2 του Ν. 419/1976 «περί Οργανι¬ 
σμού του Υπουργείου Εξωτερικών» (Α’ 221). 

2. Το άρθρο 27 του^νΙ. 2081/1992 και το γεγονός ότι με 
την παρούσα απόφαση δεν προκαλείται δαπάνη σε βάρος 
του προϋπολογισμού του Υπουργείου Εξωτερικών. 

3. Την υπηρεσιακή ανάγκη, αποφασίζουμε: 

Ανακαλούμε την υπ’ αριθ. 

052/330/ΑΣ105/31.10.1990 (Β' 698) απόφαση με την 
οποία είχε κατανεμηθεί μία (1) θέση εμπειρογνώμονα της 
Κεντρικής Υπηρεσίας στην Πρεσβεία Μεξικού εκτιμώντας 
ότι οι ανάγκες που την είχαν επιβάλλει εξέλιπαν, μεταφέ¬ 
ρουμε τη θέση αυτή και την κατανέμουμε στην Μ.Α. ΟΗΕ, 
στην Ν. Υόρκη, για την κάλυψη διαρκούς φύσεως ανα¬ 
γκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1994 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. 010/314/ΑΣ 96 (3) 

Ανακατανομή τριών θέσεων από το Γενικό Προξενείο 
Χογκ - Κογκ στην Πρεσβεία Μόσχας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1 - Τις διατάξεις της παραγράφου 2 του άρθρου 69 του 
Ν. 419/1976 «περί Οργανισμού του Υπουργείου Εξωτερι¬ 
κών». 

2. Το άρθρο 27 του Ν. 2081/1992 και το γεγονός ότι με 
την παρούσα απόφαση δεν προκαλείται δαπάνη σε βάρος 
του προϋπολογισμού του Υπουργείου Εξωτερικών. 

3. Την υπηρεσιακή ανάγκη, αποφασίζουμε: 
Ανακατανέμουμε τρεις (3) θέσεις βοηθητικού προσωπι¬ 
κού της εξωτερικής υπηρεσίας από το Γενικό Προξενείο 
Χόγκ-Κόγκ, στην Πρεσβεία Μόσχας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1994 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. 12348 (4) 

Προσδιορισμός των γεωγραφικών ενοτήτων του Νομού 
Λακωνίας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 196 του Π. Δ/τος 323/1989 
(Δ.Κ.Κ.). 

2. Την 62376/87-35736/88 κοινή απόφαση των 
Υπουργών Εσωτερικών, Εθνικής Οικονομίας και Περιβάλ- 


(2) λοντος, Χωροταξίας και Δημοσίων Έργων με την οποία 
καθορίσθηκαν οι γεωγραφικές ενότητες του Νομού Λα¬ 
κωνίας (ΦΕΚ 508 Β'), όπως τροποποιήθηκαν με τις 
2173/89 (ΦΕΚ 248 Β'), 56774/90 (ΦΕΚ 662 Β’), 
65959/92 (ΦΕΚ 509 Β'), 6792/93 (ΦΕΚ 117 Β ), 
20255/93 (ΦΕΚ 666 Β’) και 62209/94 (ΦΕΚ 276 Β'). 

3. Την με αριθμό 2/94 απόφαση του Νομαρχιακού Συμ¬ 
βουλίου Λακωνίας. 

4. Την ανάγκη μετά τις τροποποιήσεις της αρχικής από¬ 
φασής μας για τον καθορισμό των γεωγραφικών ενοτήτων 
του Νομού Λακωνίας να υπάρχει ενιαίο κείμενο που να πε¬ 
ριλαμβάνει όλες τις αλλαγές που επήλθαν με τις εν λόγω 
τροποποιήσεις. 

5. Ότι με την παρούσα απόφαση δεν προκαλείται δα¬ 
πάνη σε βάρος του προϋπολογισμού των νομικών προσώ¬ 
πων (Ο.Τ.Α.), αποφασίζουμε: 

Προσδιορίζουμε εκ νέου τις γεωγραφικές ενότητες του 
Νομού Λακωνίας όπως αυτές καθορίσθηκαν με την 
62376/87-35736/88 κοινή απόφασή μας και τροποποιή¬ 
θηκαν μεταγενέστερα με τις 2173/89, 56774/90, 
65959/92, 6792/93, 20255/93 και 62209/94 αποφά¬ 
σεις μας ως εξής: 

Ενότητα 1η: Κοινότητες: Αγίου Κωνσταντίνου, Αγορια- 
νής, Αλευρούς, Βορδονίας, Γεωργιτσίου, Καστορείου, 
Λογκανίου, Πελλάνας και Περιβολίων. 

Ενότητα 2η: Δήμος Σπαρτιατών και Κοινότητες: Αμυ- 
κλών, Αφισιού, Κλάδα, Πλατάνας και Σκούρας. 

Ενότητα 3η: Κοινότητες: Βασιλακίου, Δαφνιού, Κρο- 
κεών και Λάγιου. 

Ενότητα 4η: Κοινότητες: Ανωγείων, Βασιλικής, Γορά- 
νων, Δάφνης, Λευκοχώματος, Ξηροκαμπίου, Παλαιοπα- 
ναγίας, Πολοβίτσης, Ποταμιάς, Τραπεζαντής και Καλυ¬ 
βιών Σοχάς. 

Ενότητα 5η: Δήμος Γυθείου και Κοινότητες: Αγίου Βα¬ 
σιλείου, Αιγιών, Δροσοπηγής, Καλυβιών, Καρβελά, Καρυ- 
ουπόλεως, Κονακίων, Κρήνης, Λυγερέα, Μαραθέας, 
Μυρσίνης, Νεοχωρίου, Πλατάνου, Σιδηροκάστρου, Σκα- 
μνακίου, Σκουταριού και Χωριαρίου. 

Ενότητα 6η: Κοινότητες: Αλικων, Άνω Μπουλαριών, 
Αρεοπόλεως, Βάθειας, Βάχου, Γέρμας, Γερολιμένος, 
Δρυάλου, Δρυμού, Έξω Νυμφίου, Καρέας, Κελεφάς, Κοι¬ 
τάς, Κοκκάλας, Κότρωνα, Κούνου, Κρυονερίου, Λαγίας, 
Μίνας, Νέου Οιτύλου, Πύργου Διρού, Πυρρίχου και Τσικ- 
καλιών. 

Ενότητα 7η: Κοινότητες: Βαμβακούς, Βαρβίτσης, Βα- 
σαρά, Βουτιάνων·, Βρεσθένων, θεολόγου, Καρυών, Κονι- 
δίτσης και Σελλασίας. 

Ενότητα 8η: Κοινότητες: Αγίων Αναργύρων, Αγριάνων, 
Αλεποχωρίου, Γερακίου, Γκοριτσάς, Καλλιθέας, Καλλο¬ 
νής, Καρίτσης, Χρυσάφων και Κεφαλά. 

Ενότητα 9η: Κοινότητες: Αστεριού, Απιδέας, Βλαχιώτη, 
Γλυκόβρυσης, Γουβών, Γραμμούσης (Αμπελοχωρίου), 
Βρονταμά, Έλους, Λεήμονα, Μυρτέας, Περιστεριού, Σκά¬ 
λας και Στεφανιάς. 

Ενότητα 10η: Κοινότητες: Αγίου Δημητρίου, Ζάρακος, 
Κουπιών, Κρεμαστής, Κυπαρισσιού, Λαμποκάμπου, Νιά- 
των, Ρειχέας, Χάρακος και Ιέρακος. 

Ενότητα 11η: Δήμος Μολάων και Κοινότητες: Ασωπού, 
Ελαίας, Μεταμορφώσεως(Καταβόθρας), Πακίων, Παππα- 
διανίκων, Συκέας και Φοινικιού. 

Ενότητα 12η: Κοινότητες: Αγίου Δημητρίου Μονεμβα- 
σίας, Αγγελώνας, Αγίου Ιωάννου, Αγίου Νικολάου Μονεμ- 
βασίας, Βελιών, Ελληνικού, Λιρών, Μονεμβασίας, Νομίων 
και Ταλάντων. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4805 


Ενότητα 13η: Κοινότητες: Αγίων Αποστόλων, Αγίου Γε¬ 
ωργίου, Αγίου Νικολάου Βοιών, Άνω Καστανέας, Βελανι¬ 
διού, Δαιμόνιας, Ελαφονήσου, Ελικας, Κάμπου, Καστα¬ 
νέας, Λαχίου, Μεσοχωρίου, Νεαπόλεως, Παντανάσσης 
και Φαρακλού. 

Ενότητα 14η: Κοινότητες: Αγίας Ειρήνης, Αγίου Ιωάν- 
νου, Αναβρυτής, Λογγράστρας, Μαγούλας, Μυστρά, Πα- 
ρορείου, Σουοτιάνων και Τρύπης. 

Ενότητα 15η: Κοινότητες: Αγίου Νικολάου, Μελετίνης, 
Καστανέας, Σπαρτιάς, Άρνης, Σελεγουδίου, Αρχοντικού, 
Κόκκινων, Λουριών, Προσήλιου, Πετρίνας, Μελίσσης και 
Παλαιόβρυσης. 

Οι προηγούμενες αποφάσεις μας 62376/87-35736/ 
88, 2173/89, 56774/90, 65959/92, 6792/93, 20255/93 
και 62209/94 καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Α. ΤΣΟΧΑΤΖΟΠΟΥΛΟΣ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΝ. ΛΑΛΙΩΤΗΣ 

-4- 

Αριθ. 27714/446 ( 5 ) 

Καθορισμός ανώτατου κατά μήνα ποσού των βασικών μη¬ 
νιαίων μισθών που μπορεί να καταβληθεί στο με σύμ¬ 
βαση εργασίας ιδιωτικού δικαίου προσωπικό του 
ΚΕΠΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1, παρ. 2 και 3 του αριθ. 644/1964 Β. Δ/τος 
(ΦΕΚ 181, τεύχος Α'), «περί οικονομικής διαχειρίσεως, οι¬ 
κονομικής εποπτείας, δαπανών πάσης φύσεως κλπ., και 
περί του τρόπου καθορισμού των αποδοχών του Προσωπι¬ 
κού του Κέντρου Προγραμματισμού και Οικονομικών 
Ερευνών (ΚΕΠΕ)». 

2. Τα άρθρα 19 και 20 του Ν. 1876/1990 (ΦΕΚ 27/Α). 

3. Το Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α), όπως ισχύει σήμερα. 

4. Το Π.Δ. 138/1993 «Οργανισμός του Υπουργείου 
Εθνικής Οικονομίας» (ΦΕΚ 55/Α/14.4.1993). 

5. Τις αριθ. πρωτ. ΠΡ.5855/Οικ.3827/12.10.1978, 

ΠΡ.2106/946/5.3.1980, 104616/13187/8.9.1982, 

38990/1603/6.10.1989 και 43622/436/16.6.1993 κοι¬ 
νές αποφάσεις μας, με τις οποίες καθορίστηκε το ανώ¬ 
τατο ποσό των βασικών μηνιαίων αποδοχών των με σύμ¬ 
βαση Ιδιωτικού Δικαίου υπαλλήλων του ΚΕΠΕ, καθώς και 
οι πρόσθετες αποδοχές αυτών, αποφασίζουμε: 

1. Καθορίζουμε από 1 ης Ιανουάριου 1994 το ανώτατο 
κατά μήνα ποσό των βασικών μηνιαίων μισθών που μπορεί 
να καταβληθεί στο με σύμβαση εργασίας ιδιωτικού δικαίου 
προσωπικό του ΚΕΠΕ, κατά γενικές κατηγορίες, ως εξής: 

α) Επιστημονικό Προσωπικό μέχρι ποσού δραχμών 
114.000. 

β) Διοικητικό Προσωπικό μέχρι ποσού δραχμών 90.000. 
γ) Βοηθητικό Τεχνικό Προσωπικό μέχρι ποσού δραχμών 
77.000. 

2. Κατά τα λοιπά ισχύουν οι αναφερόμενες στο προοίμιο 


αριθ. ΠΡ. 5855/οικ. 3827/12.10.1978, ΠΡ. 2106/946/ 
5.3.1980, 104616/13187/8.9.1982, 38990/1603/ 

6.10.1989 και 43622/436/16.6.1993 κοινές αποφάσεις 
μας. 

3. Από την απόφαση αυτή προκαλείται ετήσια δαπάνη 
εξήντα τριών εκατομμυρίων (63.000.000) δρχ. για την 
οποία έχει γίνει σχετική πρόβλεψη στον προϋπολογισμό 
του ΚΕΠΕ τρέχοντος έτους (Κωδικοί 0212,0234,0237). 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 4 Ιουλίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 
-4- 

Αριθ. 2038645/4362/0022 - (6) 

Καθορισμός αποζημίωσης εξεταστικών επιτροπών διε¬ 
νέργειας απολυτηρίων εξετάσεων μαθητών Ιδιωτικών 
Ναυτικών Λυκείων και λοιπών εξεταστικών επιτρο¬ 
πών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τα άρθρα 1 και 5 του Ν. 1351 /1983 «Εισαγωγή σπου¬ 
δαστών στην Τριτοβάθμια Εκπαίδευση και άλλες διατά¬ 
ξεις» (ΦΕΚ 56Α/83). 

2. Την παράγραφο 3 του άρθρου 22 του Ν. 1400/1983 
«Τροποποίηση και συμπλήρωση υπαλληλικών διατάξεων» 
(ΦΕΚ 156Α/83). 

3. Το άρθρο 22 του Ν. 1476/1984 «Διορισμός σε μόνι¬ 
μες θέσεις του προσωπικού με σχέση εργασίας Ιδιωτικού 
Δικαίου του Δημοσίου, των Ν.Π.Δ.Δ. των Ο.Τ.Α. και άλλες 
διατάξεις» (ΦΕΚ 136Α/1984). 

4. Την παράγραφο 9 του άρθρου 17 του Ν. 1505/84 
«αναδιάρθρωση μισθολογίου προσωπικού της Δημόσιας 
Διοίκησης και άλλες συναφείς διατάξεις» (ΦΕΚ 194Α/ 
1984). 

5. Την παράγραφο 5 του άρθρου 86 του Ν. 1566/85 
«Δομή και λειτουργία της πρωτοβάθμιας και δευτεροβάθ¬ 
μιας Εκπαίδευσης και άλλες διατάξεις» (ΦΕΚ 167Α/ 
85). 

6. Την παράγραφο 4 του άρθρου III του Ν. 1892/90 «Για 
τον εκσυγχρονισμό και την ανάπτυξη και άλλες διατάξεις» 
(ΦΕΚ 101Α/90). 

7. Την αριθμ. Μ. 2115.23/1/92/5.2.92 κοινή Υπουρ¬ 
γική Απόφαση των Υπουργών Εθνικής Παιδείας και θρη¬ 
σκευμάτων και Εμπορικής Ναυτιλίας «Απολυτήριες εξετά¬ 
σεις μαθητών των Ιδιωτικών Ναυτικών Λυκείων» (ΦΕΚ 
124Β/92). 

8. Το άρθρο 40 του Ν. 849/78, όπως τροποποιήθηκε με 
το άρθρο 8 του Ν. 2129/93. 

9. Την αριθμ. Μ.2115.23/2/92/5.2.92 κοινή Υπουργική 
Απόφαση των Υπουργών Εθνικής Παιδείας και θρησκευ¬ 
μάτων και Εμπορικής Ναυτιλίας «Απολυτήριες εξετάσεις 
μαθητών των Μέσων ιδιωτικών Σχολών Εμπορικού Ναυτι¬ 
κού (παλαιού τύπου) που καταργήθηκαν με τον Ν. 576/ 
77» (ΦΕΚ 124Β/92). 

10. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού του Κεφαλαίου 
Ναυτικής Εκπαίδευσης (ΚΝΕ) ύψους (500.000) δρχ. για 

το τρέχον οικονομικό έτος και 500.000 δρχ. για καθένα 
από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
ΚΑ 0268 του Προϋπολογισμού Κεφαλαίου Ναυτικής Εκ¬ 
παίδευσης (ΚΝΕ) ύψους 2.500.000 δρχ., αποφασί¬ 
ζουμε: 

Καθορίζουμε πιο κάτω τις αποζημιώσεις στους προέ¬ 
δρους, στα μέλη, στους γραμματείς, στους επιτηρητές, 
στους βαθμολογητές και στους αναβαθμολογητές που 
απασχολούνται στις εξετάσεις των Ιδιωτικών Νςμτικών 
Λυκείων και στις απολυτήριες εξετάσεις μαθητών των Μέ¬ 
σων Ιδιωτικών Σχολών Εμπορικού Ναυτικού (παλαιού τύ¬ 
που) που καταργήθηκαν με τον Ν. 576/77. 

α) Πρόεδρος δρχ. 2.500 για κάθε συνεδρίαση και μέχρι 
δέκα πέντε (15) συνεδριάσεις συνολικά. 

β) Μέλος, γραμματέας, επιτηρητής δρχ. 2.300 για κάθε 
συνεδρίαση και μέχρι οχτώ (8) συνεδριάσεις συνολικά. 

γ) Βαθμολογητής, αναβαθμολογητής δρχ. 200 κατά 
γραπτό για κάθε βαθμολόγηση ή αναβαθμολόγηση (πρώτη 
ή δεύτερη). 

Οι αποζημιώσεις που προέρχονται από την παράγραφο 
1 του άρθρου 5 του Ν. 1351 /1983 συμπεριλαμβάνομένων 
και των αποζημιώσεων της παρούσας δεν μπορεί για τον 
καθένα να υπερβαίνουν για κάθε μήνα το ποσοστό 30% 
του ενός ογδόου (1/8) των ετήσιων τακτικών αποδοχών 
του υπαλήλλου. (παράγρ. 2 άρθρου 5 Ν. 1351/83, όπως 
αντικαταστάθηκε με το άρθρο 22 του Ν. 1476/84). 

Σε κάθε περίπτωση το σύνολο των ετήσιων πρόσθετων 
αποδοχών δεν μπορεί να υπερβαίνει το 30% των ετήσιων 
τακτικών αποδοχών του. 

Στο σύνολο των ετήσιων τακτικών αποδοχών περιλαμ¬ 
βάνονται και τα δώρα των εορτών καθώς και το επίδομα 
αδείας (άρθρο 22 του Ν. 1476/1984). 

Οι αποζημιώσεις αυτές θα καταβάλλονται μετά το τέλος 
των εξετάσεων ή εργασιών και θα βαρύνουν τον Κ. Α. 0268 
του Κεφαλαίου Ναυτικής Εκπαίδευσης (ΚΝΕ) με έκδοση 
τακτικών χρηματικών ενταλμάτων πληρωμής ή ενταλμά¬ 
των προπληρωμής. 

Η πληρωμή των αναφερομένων αποζημιώσεων γίνεται 
με τα ακόλουθα βασικά δικαιολογητικά. 

α. Καταστάσεις πληρωμής σε 4 αντίγραφα θεωρημένα 
από τον Πρόεδρο της Επιτροπής. 

β. Αντίγραφο απόφασης σύστασης Επιτροπής. 

γ. Αντίγραφο της παρούσας απόφασης. 

Η απόδοση λογαριασμού και γενικά η τακτοποίηση των 
χρηματικών ενταλμάτων προπληρωμής θα γίνεται μέσα σε 
ένα μήνα από την ημερομηνία του. 

Η ισχύς απόφασης αυτής αρχίζει από της 27ης Μαΐου 
1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Δ. ΦΑΤΟΥΡΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 


Αριθ. 123/1132 (7) 

Αύξηση των καταβαλλομένων από το Ταμείο Επικουρικής 
Ασφαλίσεως Υπαλλήλων Φαρμακευτικών Εργασιών 
συντάξεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθ. 66 του Ν. 2084/1992 (Α, 165). 

2. Τις διατάξεις του Π.Δ. 213/1992 (Α, 102). 

3. Τις διατάξεις του άρθρου 7 του Ν. 1275/1982 (Α, 
100 ). 

4. Τις διατάξεις του άρθρου 27 του Ν. 2081/1992 (Α, 
154). 

5. Την κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων 
2024/26.10.1993 (Β, 833). 

6. Την απόφαση της Επιτροπής Τιμών και Εισοδημάτων 
1991/5.5.1994. 

7. Την απόφαση του Δ.Σ. του ΤΕΑΥΦΕ, που έχει ληφθεί 
κατά την 3150 συνεδρίασή του της 24.5.1994. 

8. Την από 21.6.1994 οικον(5|ρηκή έκθεση της Δ/νσης 
Αναλογιστικών Μελετών της ΓΓΚΑ. 

9. Το γεγονός ότι από την απόφαση αυτή προκαλείται 
επιβάρυνση του προϋπολογισμού του ΤΕΑΥΦΕ ύψους 
δρχ. 335 εκατ. περίπου σε ετήσια βάση, για την οποία έχει 
προβλεφθεί πίστωση στους ΚΑΕ 0629,0636,0637, απο¬ 
φασίζουμε: 

Οι καταβαλλόμενες από το Ταμείο Επικουρικής Ασφα¬ 
λίσεως Υπαλλήλων Φαρμακευτικών Εργασιών συντάξεις 
στους συνταξιούχους αυτού, που το συνταξιοδοτικό τους 
δικαίωμα εμπίπτει στο μέχρι 31.12.1993 χρονικό διά¬ 
στημα, αυξάνονται από 1.1.1994 κατά ποσοστό 5% και 
από 1.7.1994 κατά ποσοστό 5% επί των ποσών αυτών, 
που έχουν διαμορφωθεί στις 31.12.1993 και 30.6.1994 
αντιστοίχως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦-· 

Αριθ. 7001/2/212-οβ (8) 

Καθορισμός τοπικής αρμοδιότητας του Αστυνομικού Τμή- 
ματος Αγίου Ελευθερίου Αθηνών και άλλων Υπηρεσιών 
της Γενικής Αστυνομικής Διεύθυνσης Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α'-152), όπως το άρθρο αυτό αντικαταστάθηκε με 
το άρθρο 1 παρ. 1 του Ν. 1590/1986 (Α'-49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα (Α -137), το οποίο 
προστέθηκε με το άρθρο 27 του Ν. 2081/1992 (Α’-Ι54). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσια Τάξης» (Α -51). 

4. Τις διατάξεις του άρθρου 1 παρ. Α’, εδ. 54 και 57 της 
7004/3/12-ιβ’ από 4.10.1989 απόφασης του Υπουργού 

Δημόσιας Τάξης «Μεταβίβαση αρμοδιοτήτων και του δι¬ 
καιώματος υπογραφής «Με εντολή Υπουργού» στο Γενικό 
Γραμματέα, τον Αρχηγό της Ελληνικής Αστυνομίας, τους 
προϊσταμένους των κλάδων και άλλα όργανα του Υπουρ¬ 
γείου Δημόσιας Τάξης» (Β'-761). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1. 

Τοπική αρμοδιότητα. 

1. Αστυνομικό Τμήμα Αγίου Ελευθερίου Αθηνών. 

Η περιφέρεια του Αστυνομικού Τμήματος Αγίου Ελευ¬ 
θερίου, της Διεύθυνσης Αστυνομίας Αθηνών, καθορίζεται 
ως ακολούθως: Περιλαμβάνει τμήμα του Δήμου Αθηναίων 
που περικλείεται από τις κατωτέρω οδούς: Εθνική οδό, 
Τρεις Γέφυρες, Νιρβάνα, Αχαρνών (γέφυρα Αχαρνών), δε¬ 
ξιά γραμμών τραίνου, Μαδούρης (άρτιους αριθμούς), Τι- 
θορέας (άρτιους αριθμούς), Αχαρνών, Σύμης (άρτιους 
αριθμούς), δεξιά Αγίας Παρασκευής, Μ. Νομικού (αμφό- 
τερες τις πλευρές της) μέχρι Πατησίων, αριστερά Πατη¬ 
σίων (περιττούς αριθμούς) μέχρι τέρμα, δεξιά Λ. Ιωνίας 
μέχρι Επινίκου, επινίκου (περιττοί αριθμοί), αριστερά 
κοίτη Ποδονύφτη μέχρι Εθνική οδό, αριστερά Εθνική οδό 
μέχρι Τρεις Γέφυρες. 

2. Η' Αστυνομικό Τμήμα Αθηνών. 

Ανακαθορίζεται η τοπική αρμοδιότητα του Η' Αστυνομι¬ 
κού Τμήματος Αθηνών, ως ακολούθως: Περιλαμβάνει 
τμήμα του Δήμου Αθηναίων που περικλείεται από τις κα¬ 
τωτέρω οδούς: Διασταύρωση των οδών Ιουλιανού και Γ 
Σεπτεμβρίου, Γ’ Σεπτεμβρίου (αριθ. 75-167 και 82-178), 
αριστερά Αγίου Μελετίου (αριθ. 70 και 69), Φυλής μέχρι 
τον αριθ. 300 (αμφότερες τις πλευρές της), αριστερά Σύ¬ 
μης (περιττούς αριθμούς), Τιθορέας (περιττούς αριθ¬ 
μούς), Μαδούρης (περιττούς αριθμούς), Λ. Ιωνίας από τον 
αριθμό 162 (άρτιους αριθμούς) μέχρι Αγίου Μελετίου, 
Αγίου Μελετίου μέχρι τον αριθμό 204 (αμφότερες τις 
πλευρές), Σεπολίων (αμφότερες τις πλευρές), Κων/ 
πόλεως (αριθ. 260-182 και 351-369), γραμμές τραίνου, 
Βέργας (αμφότερες τις πλευρές), Σάμου (από τον αριθ. 
106-70, αμφότερες τις πλευρές), Χωματιανού (από τον 
αριθμό 30-2 και 33-1 αμφότερες πλευρές), Ιουλιανού 
(από τον αριθμό 92-30, μόνο τους άρτιους αριθμούς), δια¬ 
σταύρωση των οδλών Γ’ Σεπτεμβρίου και Ιουλιανού. 

3. IΣΤ' Αστυνομικό Τμήμα Αθηνών. 

Ανακαθορίζεται η τοπική αρμοδιότητα του ΙΣΤ’ Αστυνο¬ 
μικού Τμήματος Αθηνών, ως ακολούθως: Περιλαμβάνει 
τμήμα του Δήμου Αθηναίων που περικλείεται από τις κα¬ 
τωτέρω οδούς: Διασταύρωση των οδών Πατησίων και 
Αμοργού, Αμοργού, Ελικώνος Καστελλίου, Αετοράχης, 
Ωρωπού μέχρι Χριστιανουπόλεως, αριστερά Χριστιανου- 
πόλεως, Βόλβης, συνέχεια μέχρι Λ. Ηρακλείου, δυτική 
πλευρά Β' Νεκροταφείου μέχρι οδό Επινίκου, Λ. Ιωνίας 
(ζυγούς αριθμούς) μέχρι Χαλκίδος, αριστερά Πατησίων 
(ζυγούς αριθμούς), μέχρι Αμοργού. 

4. Κθ’ Αστυνομικό Τμήμα Αθηνών. 

Ανακαθορίζεται η τοπική αρμοδιότητα του Κθ' Αστυνο¬ 
μικού Τμήματος Αθηνών, ως ακολούθως: Περιλαμβάνει 
τμήμα του Δήμου Γαλατσίου που περικλείεται από τις κα¬ 
τωτέρω οδούς Διασταύρωση των οδών Ωρωπού και Ναρ¬ 
κίσσου, Ναρκίσσου, Πανουργιά μέχρι κορυφογραμμής - 
όρια Ψυχικού (Τουρκοβούνια), τέρμα οδού Πρωτοπαπα¬ 
δάκη, νοητή γραμμή μέχρι Αττικό Άλσος (Ιερά μονή προ¬ 


φήτου Ηλία), αυχένας Ελληνικού, Ορίων, Ειρηναίου, 
Κουρτίου, Γανυμήδου, Λεοντίου, Αγ. Αναργύρων, Κόκκε- 
ρελ μέχρι Σπον, Σπον μέχρι Καστελλίου, Αετοράχης, Ωρω¬ 
πού μέχρι Ναρκίσσου. 

5. Υποδιεύθυνση Αστυνομίας Κυψέλης. 

Ανακαθορίζεται η τοπική αρμοδιότητα της Υποδιεύθυν¬ 
σης Αστυνομίας Κυψέλης, ως ακολούθως: Η περιφέρειά 
της συμπίπτει με την περιφέρεια των Αστυνομικών Τμη¬ 
μάτων Ζ’ Η’, IΣΤ’, ΚΣΤ’, Κθ' και Αγίου Ελευθερίου Αθη¬ 
νών. 

6. Η', Κθ* Τμήματα Ασφάλειας Αθηνών. 

Ανακαθορίζεται η τοπική αρμοδιότητα των Η' και Κθ’ 

Τμημάτων Ασφάλειας Αθηνών, ως ακολούθως: Η περιφέ- 
ρειά τους συμπίπτει με την περιφέρεια των ομώνυμων 
Αστυνομικών Τμημάτων. 

7. ΙΣΤ’ Τμήμα Ασφάλειας Αθηνών. 

Ανακαθορίζεται η τοπική αρμοδιότητα του ΙΣΤ’ Τμήμα¬ 
τος Ασφάλειας Αθηνών, ως ακολούθως: Η περιφέρειά του 
συμπίπτει με την περιφέρεια του ομώνυμου Αστυνομικού 
Τμήματος, καθώς επίσης και με αυτήν του Αστυνομικού 
Τμήματος Αγίου Ελευθερίου Αθηνών. 

8. Τμήμα Αγορανομίας Αθηνών. 

Ανακαθορίζεται η τοπική αρμοδιότητα του Τμήματος 

Αγορανομίας Αθηνών, ως ακολούθως: Η περιφέρειά του 
συμπίπτει με την περιφέρεια της Διεύθυνσης Αστυνομίας 
Αθηνών, καθώς επίσης και με την αυτήν της Υπηρεσίας 
Αστυνόμευσης Κρατικού Αερολιμένα Αθηνών 
(Υ.Α.Κ.Α.). 

9. Τμήμα Τροχαίας Κολωνού. 

α. Ανακαθορίζεται η τοπική αρμοδιότητα του Τμήματος 
Τροχαίας Κολωνού ως ακολούθως: Συμπίπτει με την περι¬ 
φέρεια των ΙΕ', ΚΕ’ και ΚΣΤ’ Αστυνομικών Τμημάτων Αθη¬ 
νών. Επιπλέον επεκτείνεται σε μέρος-της περιφέρειας 
των Αστυνομικών Τμημάτων Δ*, ΣΤ’, Η’, ΙΣΤ’, Κθ’, ΙΗ και 
Αγίου Ελευθερίου Αθηνών. Περιμετρικά ορίζεται ως εξής: 
Από κόμβο Κωνσταντινουπόλεως και Αχιλέως, Κωνσταντι¬ 
νουπόλεως έως Χαμοστέρας και Πειραιώς (μη συμπερι¬ 
λαμβανομένου του οδικού κόμβου), δεξιά Πειραιώς μέχρι 
Πολυκράτους, δεξιά Πολυκράτους έως θέμιδος, δεξιά 
θέμιδος έως Τρύρου, αριστερά Ταύρου έως Κων/πόλεως, 
αριστερά Κων/πόλεως έως Κηφισού (Μαύρη Γέφυρα), δε¬ 
ξιά Κηφισού ανερχόμενο ρεύμα προς Λαμία μέχρι Λ. Αθη¬ 
νών (Τρίδυμο), (μη συμπεριλαμβανομένων των κόμβων Π. 
Ράλλη και I. Οδού). Ανερχόμενο ρεύμα Κηφισού έωςΤρεις 
Γ έφυρες (μη συμπεριλαμβανομένων των κόμβων Γ έφυρα 
Κολοκυνθούς, Γέφυρα Ροσινιόλ, Τρεις Γέφυρες), συνέ¬ 
χεια Ν.Ε.Ο.Α.Λ. έως τον κόμβο με Αχαρνών (μη συμπερι¬ 
λαμβανομένου του κόμβου), δεξιά Αχαρνών, αριστερά Δε¬ 
κελείας, δεξιά Χαλκίδος, αριστερά Αγ. Λαύρας, αριστερά 
Ηρακλείου, δεξιά Τραλλέων έως Ομορφοκλησιάς (Βεΐ- 
κου), δεξιά Ομορφοκλησιάς έως Γαλατσίου (μη συμπερι¬ 
λαμβανομένου του κόμβου), δεξιά Γαλατσίου έως Πατη¬ 
σίων (μη συμπεριλαμβανομένου του κόμβου), αριστερά 
Πατησίων έως Αγ. Μελετίου (μη συμπεριλαμβανομένων 
των κόμβων), δεξιά Αγ. Μελετίου έως Αχαρνών (μη συμπε¬ 
ριλαμβανομένου του κόμβου), αριστερά Αχαρνών έως Ιου- 
λιανού, δεξιά Ιουλιανού, συνέχεια Φιλαδέλφειας, αρι¬ 
στερά Δεληγιάννη έως Ανδρομάχης (μη συμπεριλαμβανο¬ 
μένου του κόμβου), δεξιά Ανδρομάχης, αριστερά Κων/ 
πόλεως έως Αχιλλέως. 

β. Οι περιμετρικοί κόμβοι και οδοί αστυνομεύονται ως 
εξής: 

(1) Στα σημεία επαφής με το Τ.Τ. Πειραιά, από το Τ.Τ. 

Κολωνού, πλην του ανισόπεδου κόμβου Κηφισσού - Αγ. 
Αννης που αστυνομεύεται από το Τ.Τ. Πειραιά. 

(2) Στα σημεία επαφής με την Υ.Τ. Αθηνών υπάγονται 
στο Τ.Τ. Κολωνού ο εσωτερικός κλάδος Κων/πόλεως, Αν¬ 
δρομάχης, Δεληγιάννη, Φιλαδέλφειας, κόμβος Φιλαδέλ¬ 
φειας - Λιοσίων, Ιουλιανού, κόμβος με Αχαρνών, Αχαρνών 
έως Αγ. Μελετίου. 

(3) Στα σημεία επαφής με το Τ.Τ. Ν. Ιωνίας, αστυνομεύ¬ 
ονται εξ ολοκλήρου από το Τ.Τ. Ν. Ιωνίας. 

10 . Τμήμα Τροχαίας Νέας Ιωνίας. 

Ανακαθορίζεται η τοπική αρμοδιότητα του Τμήματος 
Τροχαίας Νέας Ιωνίας, ως ακολούθως: Συμπίπτει με την 
περιφέρεια των Αστυνομικών Τμημάτων Χαλκηδόνας Ν. 
Φιλαδέλφειας, Ν. Ιωνίας, Περισσού, Νεάπολης, Καλογρέ- 
ζας, Ηρακλείου, Μεταμόρφωσης, Πεύκης και του Α.Σ. 
θρακομακεδόνων. Επιπλέον επεκτείνεται σε μέρος της 
περιφέρειας των Αστυνομικών Τμημάτων Αχαρνών, ΙΣΤ' 
Κθ και Αγίου Ελευθερίου Αθηνών. 

Περιμετρικά ορίζεται ως εξής: Διασταύρωση Νέας Εθνι¬ 
κής Οδού Αθηνών Λαμίας με οδό Αχαρνών (συμπεριλαμ- 
βανομένης), ευθεία μέχρι κόμβο (γέφυρα) Τατοΐου - Νέας 
Εθνικής Οδού Αθηνών Λαμίας, αριστερά Τατοΐου, συνέ¬ 
χεια Δεκελείας, Καραμανλή, Πάρνηθος έως θέση Μόλα - 
Πάρνηθος (της επαρχιακής οδού Πάρνηθος μη συμπερι- 
λαμβανομένης), ΒΑ κλιτύες όρους Πάρνηθος (Καψάλα - 
Ξεροβούνι έως ορίων Τ.Τ. Μαλακάσας), διασταύρωση Βα- 
ρυμπόμπης - Αγ. Μερκούριού με αγροτική οδό προς Αγ. 
Τριάδα, Αγ. Τριάδα, δεξιά ΝΑ Κορυφογραμμές όρους 
Πάρνηθας (Λύκαινα - Κοκκινόβραχο - Βίλια), έως διασταύ¬ 
ρωση νοητής ευθείας, μέχρι την χ/θ 25.200 της Νέας 
Εθνικής Οδού Αθηνών Λαμίας, δεξιά Νέα Εθνική Οδός 
Αθηνών Λαμίας (μη συμπεριλαμβανομένης), μέχρι την Χ/θ 
14.500, αριστερά ρέμμα Γκόλφι, δεξιά Γοργοποτάμου, Δ. 
Κοντογιάννη, αριστερά Αγ. Παρασκευής, δεξιά Άρεως, 
δεξιά Πίνδου, αριστερά Αισώπου, αριστερά Περικλέους! 
δεξιά Αυτ. Ηρακλείου, δεξιά Βύρωνος, Πλαπούτα, αρι¬ 
στερά Κύμης, ΒεΤκου, δεξιά Τραλλέων, αριστερά Ηρα¬ 
κλείου, δεξιά Αγ. Λαύρας, δεξιά Χαλκίδας, αριστερά Αγ. 
Αναργύρων, δεξιά Αχαρνών, διασταύρωση με Νέα Εθνική 
Οδό Λαμίας - Αχαρνών. 

Οι περιμετρικές οδοί που οριοθετούν την περιφέρεια 
του Τ.Τ. Νέας Ιωνίας (πλην της οδού Πάρνηθος έως 
Μόλα), θα αστυνομεύονται από το Τ.Τ. Νέας Ιωνίας. 

Άρθρο 2 

Έναρξη ισχύος 

Από την έναρξη ισχύος της παρούσας απόφασης, κα- 
ταργείται κάθε άλλη αντίθετη γενική ή ειδική διάταξη. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα τπο 
Κυβερνήσεως. 

Αθήνα, 29 Ιουνίου 1994 

Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 


Αριθ. 13648 ^ 0 ^ 

Σύσταση Δημοτικής Επιχείρησης στο Δήμο Ζεφυρίου Ατ¬ 
τικής. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 260 του Π.Δ/τος 323/1989 
(Δ.Κ.Κ.) 

2) Τις όμοιες του άρθρου μόνου του Π.Δ. 250/1989 
«Μεταβίβαση αρμοδιοτήτων του Υπουργού Εσωτερικών 
στους Νομάρχες». 

3) Την απόφαση του Υπουργού Εσωτερικών με αριθ 
25027/9.4.84 (ΦΕΚ 244 τ.Β’). 

4) Τις 158/1992, 20/1994,33/94 και 79/1994 αποφά¬ 
σεις του Δημοτικού Συμβουλίου Ζεφυρίου, αποφασί¬ 
ζουμε: 

1 . Συστήνουμε στο Δήμο Ζεφυρίου Αττικής Επιχείρηση 
με την επωνυμία «Αναπτυξιακή Επιχείρηση και Τεχνικών 
Έργων - Καθαριότητας Δήμου Ζεφυρίου», ως ίδιο νομικό 
πρόσωπο ιδιωτικού δικαίου, το οποίο διέπεται από τις δια¬ 
τάξεις των άρθρων 260, 267, 270,274 και 287 του Δ Κ Κ 
(Π.Δ. 323/89). 

2 . Σκοπός της Επιχείρησης είναι: 

α) η εξασφάλιση της αναγκαίας υποδομής και εξοπλι¬ 
σμού καθώς και η διοίκηση, διαχείριση και εκμετάλλευση 
των συναφών εγκαταστάσεων για την πολιτιστική, πνευ¬ 
ματική και κοινωνική ανάπτυξη των κατοίκων της περιοχής 
του Δήμου. 

β) η ποιοτική και ποσοτική αναβάθμιση των τεχνικών έρ¬ 
γων και η ουσιαστική παρέμβαση, του Δήμου Ζεφυρίου 
στον πολεοδομικό ιστό της πόλης με εκτέλεση έργων και 
(κατασκευή και συντήρηση δρόμων, διαμόρφωση πλα¬ 
τειών και πεζόδρομων, αποχέτευση, συντήρηση δικαστη¬ 
ρίων) καθώς και η εκτέλεση έργων οικιστικής ανάπλασης 
σε διάφορες περιοχές του Δήμου. 

γ) Η ανάπτυξη συνεργασιών και η τεχνική και οικονομική 
στήριξη τοπικών φορέων και συλλόγων με συναφείς προς 
την επιχείρηση δραστηριότητες. 

δ) η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος, η αποκομιδή 
απορριμμάτων και η καθαριότητα κοινοχρήστων χώρων. 

ε) Η ανάπτυξη των δημοσίων σχέσεων και η εκπόνηση, 
προώθηση και εκτέλεση προγραμμάτων επιδοτούμενων 
απο ΕΚΤ και όλων γενικά των τοπικών και αναπτυξιακών 
και λοιπών δυνατοτήτων στο εσωτερικό και εξωτερικό. 

στ) η προώθηση κάθε αναπτυξιακού - επενδυτικού σχε¬ 
δίου που υποβοηθά την ανάπτυξη της περιοχής σε όλους 
τους τομείς οικονομικής δραστηριότητος. 

3. Η επιχείρηση διοικείται από πενταμελές (5) διοικη¬ 
τικό συμβούλιο, που τα μέλη του ορίζονται μαζί με τους 
αναπληρωτές του από το Δημοτικό Συμβούλιο. 

Από τα μέλη του Διοικητικού Συμβουλίου τρεις ( 3 ) είναι 
αιτετοί εκπρόσωποι του Δήμου, ένας ( 1 ) εκπρόσωπος κοι¬ 
νωνικού φορέα της περιοχής και ένας ( 1 ) δημότης ή κάτοι¬ 
κος του Δήμου που έχει πείρα ή γνώσεις σχετικές με το 
αντικείμενο της επιχείρησης. Στα μέλη του Διοικητικού 
Συμβουλίου προστίθεται και εκπρόσωπος των εργαζομέ¬ 
νων (χωρίς αλλαγή της συστατικής πράξης) όταν η επιχεί¬ 
ρηση απασχολεί περισσότερους από είκοσι ( 20 ) εργαζό¬ 
μενους. 

4. Η διάρκεια της Επιχείρησης, ορίζεται σε πενήντα (50) 
χρόνια και αρχίζει από τη δημοσίευση της απόφασης αυ¬ 
τής στην Εφημερίδα της Κυβερνήσεως. 

5. Έδρα της Επιχείρησης είναι ο Δήμος Ζεφυρίου του 
Νομού Αττικής. 

6. Το κεφάλαιο που διαθέτει ο Δήμος Ζεφυρίου στην 
επιχείρηση για κάλυψη του κεφαλαίου κίνησης, την προ¬ 
μήθεια του αναγκαίου εξοπλισμού και τοπικών επενδυτι¬ 
κών πρωτοβουλιών είναι 25.000.000 δρχ., το οποίο θα κα¬ 
ταβληθεί σε πέντε χρόνια με ισόποσες ετήσιες δόσεις. 

7. Πόροι της Επιχείρησης είναι: τα έσοδα από την εκμε¬ 
τάλλευση των εγκαταστάσεών της δραστηριότητάς της, οι 
πρόσοδοι από την περιουσία της, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

8. Η επιχείρηση διαλύεται: α) με απόφαση του δημοτι¬ 
κού συμβουλίου που λαβμάνεται με την απόλυτή πλειοψη- 
φΐα των μελών του και απόφαση του Νομάρχη, 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της Επιχείρησης τη διά¬ 
λυση της Επιχείρησης ακολουθεί η εκκαθάριση. Εκτός 
από την περίπτωση της πτώχευσης η εκκαθάριση γίνεται 
από εκκαθαριστές που ορίζονται από το δημοτικό συμ¬ 
βούλιο. Στην εκκαθάριση διεκπεραιώνονται οι εκκρεμείς 
υποθέσεις. Εισπράττονται οι απαιτήσεις, ρευστοποιείταιη 
περιουσία και πληρώνονται τα χρέη της Επιχείρησης. Το 
υπόλοιπο περιέχεται στο Δήμο Ζεφυρίου. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείριση 
και εποπτεία της Επιχείρησης διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
Π.Δ. 323/89 και την 25027/9.4.84 απόφαση του Υπουρ¬ 
γού Εσωτερικών. 

10. Από τις διατάξεις αυτής της απόφασης προκαλείται 
δαπάνη σε του πρ/σμού του Δήμου ύψους 5.000.000 δρχ. 
για το οικον. έτος 1994 και 5.000.000 δρχ. και τα επόμενα 
τέσσερα οικον. έτη, έχει δε γραφεί η σχετική πίστωση 
στον Κ.Α. 212.9 (α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 28 Ιουνίου 1994 

Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. ΕΣ 7976 (10) 

Σύσταση Αναπτυξιακού Συνδέσμου με την επωνυμία 

«Αναπτυξιακός Σύνδεσμος 3ης Γεωργραφικής Ενότη¬ 
τας» Νομού Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 196 του Δ.Κ.Κ. (Π.Δ. 323/ 
89). 

2. Την αριθμ. 53919/1987 κοινή απόφαση των Υπουρ¬ 
γών Εθνικής Οικονομίας, Εσωτερικών και Χωροταξίας Οι¬ 
κισμού και Περιβάλλοντος «περί προσδιορισμού των Γεω- 
γραφικών Ενοτήτων των ΟΤΑ του Νομού Πιερίας» που δη- 
μοσιεύθηκε στο ΦΕΚ 97/1988 τεύχος Β*. 

3. Τις παρακάτω αποφάσεις των Δημοτικών και Κοινοτι¬ 
κών Συμβουλίων μελών 3ης Γεωγραφικής Ενότητας: α) 

111/1994 Κατερίνης, β) 15/1994 Άνω Αγίου Ιωάννη, γ) 
16/1994 Γανοχώρας, δ) 49/1994 Καλλιθέας, ε) 27/1994 
Π. Κεραμιδιού, στ) 32/1994 Παραλίας, ζ) 35/1994 Περί¬ 
στασης, η) 34/1994 Σβορώνου με τις οποίες συνιστούν 
Αναπτυξιακό Σύνδεσμο με την επωνυμία «Αναπτυξιακός 


Σύνδεσμος Τρίτης Γεωργραφικής Ενότητας», αποφασί¬ 
ζουμε: 

1. Διαπιστώνουμε τη νομιμότητα των αποφάσεων που 
αναφέρονται στην παρ. 3 της παρούσας, του Δήμου Κατε¬ 
ρίνης και των Κοινοτήτων Άνω Αγίου Ιωάννη, Γανοχώρας, 
Καλλιθέας, Π. Κεραμιδιού, Παραλίας, Περίστασης και 
Σβορώνου με τις οποίες συνιστούν Αναπτυξιακό Σύνδε¬ 
σμο με την επωνυμία «Αναπτυξιακός Σύνδεσμος 3ης Γε- 
ωργραφικής Ενότητας Ν. Πιερίας». 

2. Σκοπός του Συνδέσμου είναι η ανάληψη πρωτοβου¬ 
λιών για την προώθηση της ολοκληρωμένης ανάπτυξης 
του Νομού Πιερίας. 

Ειδικότερα οι σκοποί του Συνδέσμου είναι: 
α) Η μελέτη του Τοπικού Αναπτυξιακού Προγράμματος 
της περιοχής της Αναπτυξιακού Συνδέσμου, 
β) Η εκπόνηση χωροταξικού σχεδίου, 
γ) Η υποβοήθηση των Ο.Τ.Α. του Συνδέσμου, στην κα¬ 
ταγραφή και ιεράρχηση των αναγκών, στην αξιολόγηση 
των αναγκαίων έργων υποδομής και στον προγραμματισμό 
τους. 

δ) Η μελέτη, κατασκευή και συντήρηση των έργων υπο¬ 
δομής και κοινωνικού εξοπλισμού που θα του αναθέτουν 
οι Ο.Τ.Α. 

ε) Η προμήθεια μηχανημάτων και υλικών για την κατα¬ 
σκευή και συντήρηση έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής, 
η) Η μελέτη κατασκευή, διαχείριση και συντήρηση συ¬ 
στημάτων ύδρευσης, αποχέτευσης και βιολογικού καθα¬ 
ρισμού των Ο.Τ.Α. 

θ) Η καθαριότητα καθώς και η συλλογή, η αποκομιδή, η 
διάθεση και η επεξεργασία των απορριμάτων. 

ι) Η συντήρηση σχολικών κτιρίων ή και έργων κοινωνικού 
εξοπλισμού. 

ια) Η κατάρτιση προγραμμάτων για την αξιοποίηση των 
πλουτοπαραγωγικών πόρων, 
ιβ) Η προμήθεια και συντήρηση συγκοινωνιακών μέσων, 
ιγ) Η μέριμνα για την εξασφάλιση γής, για τη βοσκή των 
ζώων των κατοίκων και η βελτίωση των βοσκοτόπων. 

Για την προώθηση των σκοπών του, ο Σύνδεσμος δη¬ 
μιουργεί υπηρεσία με το απαραίτητο επιστημονικό διοικη¬ 
τικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά αποκτά το απαραίτητο 
ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται με τους συνεταιρισμούς, τους 
συλλόγους και τους άλλους κοινωνικούς φορείς της πε¬ 
ριοχής, καθώς, και με τους φορείς της Τοπικής Αυτοδιοί¬ 
κησης, ή του Δημόσιου Τομέα που ενδιαφέρονται για την 
περιοχή. 

3. Έδρα του Συνδέσμου ορίζεται ο Δήμος Κατερίνης. 

4. Η χρονική διάρκεια του Συνδέσμου είναι είκοσι (20) 
χρόνια. 

5. Έσοδα του Συνδέσμου είναι: 

α) Η ετήσια εισφορά κάθε Κοινότητας μέλους του Συν¬ 
δέσμου που είναι ίση με εκατόν πενήντα (150) δραχμές 
ανά κάτοικο. 

β) Πρόσοδοι από την περιουσία του Συνδέσμου, 
γ) Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου. 

δ) Δωρεές, επιχορηγήσεις και εισφορές από το δημό¬ 
σιο, ή άλλους φορείς του δημοσίου τομέα, ή άλλα νομικά, 
ή φυσικά πρόσωπα. 

ε) Επιχορηγήσεις από φορείς του δημοσίου τομέα για 
την εκτέλεση έργων, την κάλυψη δαπανών τους και την 

πληρωμή αποδοχών του προσωπικού τους. 

6. α) Από τις διατάξεις αυτής την απόφασης προκαλεί- 
ται δαπάνη σε βάρος των προϋπολογισμών του Δήμου και 
των Κοινοτήτων που απαρτίζουν τον Σύνδεσμο 150 δρχ. 
κάτοικο, ήτοι συνολικά ύψους 8.000.000 περίπου δρχ. 
περίπου για το τρέχον οικονομικό έτος και 8.000.000 πε¬ 
ρίπου για καθένα από τα επόμενα οικονομικά έτη. 

β) Η ανωτέρω δαπάνη θα καλυφθεί με τροποποίηση των 
προϋπολογισμών των Ο.Τ.Α. που απαρτίζουν το Σύνδε¬ 


σμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 29 Ιουνίου 1994 

Ο Νομάρχης 
ΧΡ. ΓΚΟΣΛΙΟΠΟΥΛΟΣ 

